
Gabinete wever-croes V 


Premier Evelyn Wever - Croes: 


E CENTRO PA UN ESTILO DI BIDA SALUDABEL 
TIN UN PAPEL IMPORTANTE DEN PREVENCION 
DI ENFERMEDADNAN NO TRANSMISIBEL 


Diahuebs a tuma luga inauguracion oficial di e "Healthy Lifestyle 
Center Aruba" / Centro pa un Estilo di Bida Saludabel. Na e 
ocasion Prome Minister Evelyn Wever - Croes a hiba palabra 
poniendo enfasis riba e importancia di hiba un estilo di bida 
saludabel. Alabes a extende invitacion na tur persona cu kier 
haci un cambio di estilo di bida pa acudi na e centro cerca e 
profesionalnan. Realisacion di e proyecto aki no tabata posibel 
sin e vision y determinacion di Minister Dangui Oduber. 


Desde afia 2019 Ministerio di Turismo y Salud Publico 
conhuntamente cu Departamento di Salud Publico y PAHO a 
cuminsa traha riba e Plan di Accion Nacional Multisectoral pa 
Enfermedadnan No Transmisibel. E plan aki a wordo concretisa 
na 2019 y a lansa e Plan 2020 - 2030. 


Prome Minster Wever - Croes a expresa cu ta sumamente 
orguyoso cu bou di Gabinete Wever - Croes Il ta cumpli e 
deseo grandi aki di traha riba e centro aki, paso e centro lo 
traha riba prevencion cual lo ta e unico manera cu por keda 
cu un seguro medico pagabel pa garantisa bienestar di tur 
hende. Realidad ta cu edad di nos ciudadanonan ta birando 
mas halto, y remedinan y tratamento ta hopi mas costoso, 
pesey prevencion ta e solucion. Si bo no kier haci e cambio pa 
bo mes, hacie pa bo famia y esnan cu bo ta stima, y kisas door 
di esaki bo por haya hopi mas bida y salud pa bo por pasa cu 
nan. 


Importancia di un estilo di bida saludabel 

Hiba un bida saludabel ta hopi importante den diferente sentido. 
Prome Minister Wever - Croes a conta con afia pasa el a sinti 
un dolor fuerte den su stoma, cual a conclui cu el a bin debi na 
su estilo di bida cu no tabata saludabel. Despues di a haci un 
cambio di estilo di bida pa uno mas saludabel, awor e ta sinti 
hopi mas mihor. 

Esaki ta un ehempel di e importancia pa hiba un bida 
saludabel, sinembargo tur hende ta conoci di un forma of otro 
cu enfermedadnan di curason, cancer, diabetis o malesanan 

respiratorio cronico, cu ta forma parti di un lista basta amplio di 
enfermedad no transmisibel. 


Prevencion di enfermedadnan no transmisibel 

E Centro pa un Estilo di Bida Saludabel por hunga un papel 
importante den prevencion di enfermedadnan no transmisibel. 
Profesionalnan riba e terenonan relevante lo tin espacio pa 
yuda personanan y guianan pa hiba un bida mas saludabel y 
pa asina preveni enfermedadnan no transmisibel. Tin biaha un 
hende mester djis untiki ayudo pa nan por logra e cambio di 
estilo di bida cu nan tin mester. Sea ta cu habito di come, no ta 
haci ehercicio, tin un estilo di bida demasiado ocupa, stress of 
no ta drumi bon, e profesionalnan lo por yuda cu ne. Invitacion 
ta bay na cada persona cu ta sinti cu nan ta hibando un estilo 
di bida cu no ta saludabel suficiente, pa acudi na e Centro pa 
un Estilo di Bida Saludabel. 


Por ultimo, Prome Minister Wever - Croes a gradici tur esnan 
cu ta trahando pa conscientisa y yuda den prevencion pa 
hopi tempo caba. Alabes ta felicita Minister Dangui Oduber 
cu a persisti riba e plan cu el a cuminsa traha riba dje for di 
2019 cual ta muestra cu, cu vision y determinacion bo ta logra 
tur cos den bida. 'Ohala Aruba henter por haci bon uzo di e 
oportunidad aki.' 

Minister di Finansa Xiomara Maduro ta refuta oposicion durante reunion publico: 


GOBIERNO DI ARUBA FOR DI DIA 1 DI JUNI 2020 
A INFORMA PARLAMENTO CU LO OFRECE AYUDO 
NA COMPANIANAN CHIKITO VIA GREDITS SU 
MICROCREDITO 


Esaki ta forma parti di e Presupuesto 2020 cual a wordo aproba 
unanimamente pa Parlamento di Aruba 


Ayera a wordo trata den Parlamento di Aruba e donacion haci 
na Qredits pa asina por a yuda 100 compania chikito cu 3 
miyon florin na microcredito na momento di pandemia. Durante 
e debate den Parlamento pa formalisa e donacion aki, tabata 
hopi condenabel cu oposicion ta scoge pa pone un nubia scur 
riba e yudansa cu Qredits a duna na mas di 100 compania 
chikito na Aruba. Oposicion kier a tilda Gobierno pa medio di 
Minister di Finansa di no a informa Parlamento debidamente y 
cu gobierno di lo a haci fraude y 'handeling' ilegal via Qredits. 
Minister Xiomara Maduro na su turno a refuta e acusacion aki 
y a trece dilanti un carta fecha 1 di juni 2020, na unda gobierno 
den tur transparencia a informa Parlamento di Aruba di e 
yudansa cu lo ofrece via Qredits su microcredito pa compania 
chikito cu ta forma 9096 di economia di Aruba. 


Pa surpasa e crisis di COVID-19 Gobierno di Aruba a traha 
riba varios forma di sosten financiero pa por brinda alivio na tur 
esnan cu a perde trabou desde 13 di maart 2020 y tambe un 
yudansa financiero na e empresarionan chikito y mediano cu a 
sufri perdida di entrada door di e crisis di COVID-19. Minister 
Maduro den Parlamento a recorda un y tur cu Gobierno a 
introduci Plan di Alivio Fiscal, Fondo di Asistencia Social 
di Emergencia (F.A.S.E.), Sosten Financiero pa kwartaal, 
Subsidio di Salario pa negoshinan chikito y mediano y un 
Microcredito cu condicionnan atractivo via Qredits. 


Pa locual ta Microcredito via Qredits, Gobierno a duna un 
aporte di 250.000 florin na e compania di microcredito Qredits 
pa asina e compania por brinda un fiansa cu condicionnan 
atractivo na negoshinan chikito y mediano. Qredits a ricibi un 
total di 175 peticion di empresarionan cu a aplica pa e fiansa 
special aki. Qredits a haci un analisis social y a raporta con e 


pa nos economia. Durante 2020 y 2021, Qredits a facilita 
financiamento na un total di 3 miyon florin atrabes di 'bridge 
loans”. E fiansanan facilita ta representa 102 compania chikito 
local cu tabata tin necesidad di werk kapitaal pa nan por a 
resisti e impacto financiero negativo di e pandemia di Covid-19. 


Minister Maduro a trece dilanti cu locual oposicion ta trece 
dilanti no ta cuadra cu berdad, pasobra Parlamento a wordo 
informa adelanta y a wordo brinda tur informacion di e donacion 
na Qredits. E tempo ey Minister di Finansa a pidi conseho 
di Departamento Economico y a informa Departamento di 
Finansa riba e peticion di Qredits pa ricibi fondo di gobierno. 
Ademas esaki ta forma parti di e Presupuesto 2020 cual a wordo 
aproba unanimamente pa Parlamento di Aruba. Goberna den 
tempo di pandemia ta algo serio y Minister Maduro ta lamenta 
y condena cu oposicion kier bin hunga wega y no ta haci nan 
'huiswerk' y como representante di pueblo ta demostra cu nan 
ta ‘inhoudelijk nul komma nul'. 

REGERING VAN ARUBA 
Aan de Voorzitter der Staten 
dhr. mr. J.E. Thijsen 
L.G. Smith Boulevard 72 
Aruba 
MEEL /bbħA | ho Aruba, 1 juni 2020. 


Onderwerp: Informatie maatregelen regering in het kader van Covid-19. 


Geachte Voorzitter, 


Graag willen ondergetekenden de Staten informeren over de door de regering genomen 
maatregelen naar aanleiding van de Covid-10 pandemie. 


Het Kabinet heeft bij het eerste besmettingsgeval medio maart 2020, besloten om drastisch in te 
grijpen in het maatschappelijk en economisch leven ter voorkoming van verdere verspreiding van 
het virus. De beslissing tot een lockdown van Aruba en een shelter in place is tot stand gekomen 
na ampele besprekingen en overwegingen binnen het crisisbestrijdingsteam, waarbij 
aanbevelingen van het RIVM worden gevolgd. Er is voor deze aanpak gekozen om te voorkomen 
dat de beschikbare /C-units overvol zouden raken met fatale gevolgen alsook mogelijk verlies van 
vertrouwen in Aruba als vakantiebestemming. Inmiddels is gebleken dat deze aanpak succesvol is 
geweest. 


Negatieve gevolgen COVID-19 


Dit overheidsingrijpen in verband met de COVID-19 heeft ertoe geleid dat de Arubaanse economie 
en in het bijzonder het toerisme, praktisch tot stilstand is gekomen. Zowel het Land als de 
bedrijven en de burgers worden geconfronteerd met een drastische verlaging van de inkomsten. 
De beheersing van de gezondheidscrisis heeft als onvermijdelijk effect dat het Land in een 
economische en financiële crisis terecht is gekomen. Er dreigde ook een humanitaire ramp zich te 
voltrekken indien snelle actie zijdens de overheid uitbleef. De enorme behoefte aan acute 
noodhulp op Aruba is voorzien in de noodbegroting van 2020, die door de Staten is goedgekeurd. 
De financiering van acute noodhulp zou in beginsel op grond van nieuw aan te gane leningen 
dienen te geschieden. Echter, gelet de ongekend grote omvang hiervan, negatieve effecten van de 

REGERING VAN ARUBA 


gedaan om acute financiële steun op grond van artikel 36 Statuut. Bijgevoegd treft de Staten een 
afschrift van genoemd schrijven. Het Land Aruba heeft financiële steun gekregen van Nederland 
ten behoeve van de financiering van de loonsubsidies aan de werkgever. Voor de overige te 
verstrekken noodhulp van overheidszijde, zal de financiering plaatsvinden door middel van forse 
bezuinigingen op de eigen begroting. Aldus toont het Land hiermee de eigen verantwoordelijkheid 
ten aanzien van de interne solidariteit met de getroffen bevolking. 


Post COVID-19 in 2020 


Inmiddels zijn de meeste maatregelen versoepeld om de interne economie weer op gang te laten 
komen. Het valt te voorzien dat pas na de openstelling van de grenzen voor buitenlandse 
bezoekers, een meer zichtbare verbetering van de economie zal volgen. Echter voor het herstel 
van de stroom aan overheidsinkomsten, zal rekening moeten worden gehouden met een 
vertragingsfactor van minimaal drie tot vier maanden. Het is de verwachting dat met de 
openstelling van de economie het pre COVID-19 niveau pas na 2021 zal worden bereikt. Ter 
verkorting van deze herstelperiode worden, via het “Fast Track” traject, infra- en bouwprojecten 
die snel kunnen worden geïnitieerd, opgestart. Ook worden initiatieven genomen om de economie 
te hervormen en te innoveren. 


Suppletoire begroting 


Thans ligt bij het College Aruba Financieel Toezicht (CAft) ter advisering de concept-suppletoire 
begroting 2020 waarin eerdergenoemde bezuinigingen zichtbaar worden gemaakt en toegelicht in 
de memorie van toelichting. In deze suppletoire begroting wordt voorts uitdrukking gegeven aan 
de aanpassingen in de noodsteun die als gevolg van de Nederlandse financiering hiervan tot stand 
zijn gekomen. Ten aanzien van de middelen zullen ook de onderbouwingen van de ramingen 
uiteen gezet worden in genoemde concept-wetswijziging op de noodbegroting 2020. 


Verleende noodsteun en formaliseringstraject 


In het kader van de tot nu verleende steun aan de private sector, wordt in onderhavig schrijven 
verder ingezoomd op de stand van zaken over diverse steunmaatregelen aan burgers en bedrijven: 


COVID-19 crisis op de kapitaalmarkt alsmede op de kredietbeoordeling van het Land, is deze vorm a FASE 
van financiering voor het overgrote deel ervan buiten het bereik van het Land komen te liggen. 
2. Loonsubsidie 
3; MKB 
Financiéle noodsteun en financiering 
4, Alivio Fiscal 
In het kader van de COVID-19 crisis heeft de Rijksministerraad op verzoek van Aruba op 27 maart : 
2020 besloten om in te stemmen met het afwijken van de afgesproken begrotingsnormen op 5. Qredits 
grond van artikel 23 LAft. Hierdoor blijven de afgesproken begrotingsnormen buiten toepassing. 
Ook heeft het Kabinet een beroep gedaan op solidariteit binnen het Koninkrijk en een verzoek 

Het Kabinet heeft door middel van forse bezuinigingen op de Landsbegroting Afl.74,4 miljoen 
weten vrij te maken voor inzet ten behoeve van een tweetal steunmaatregelen. Het Fondo di 
Asistencia di Emergencia, FASE en de Midden- en Kleinbedrijf (MKB)regeling. Aan 8.782 personen 
die zonder werk zijn komen te zitten, heeft het Land financiéle steun verleend voor een 
maximumbedrag van Afl. 950,-- per persoon. Tot op heden is een totaalbedrag van Afl 10.6 
miljoen over de periode van april en mei 2020 uitgekeerd. 


Ad 2 Loonsubsidie 


Met behulp van financiële steun uit Nederland, heeft het Land door tussenkomst van de Sociale 
Verzekeringsbank van Aruba, aan 1.649 werkgevers een loonsubsidie van maximaal 60% van het 
loon uitbetaald voor een totaalbedrag ad Afl. 48,4 miljoen over de periode mei 2020. Het 
gesubsidieerde loonbedrag is gemaximeerd op een loonbedrag ad Afl. 5.850,—. Derhalve is het 
aan de werkgever uitbetaalde loonsubsidiebedrag gemaximeerd op Afl. 3.510,— (= 0,6 x 5.850) per 
werknemer. 


Ad 3 MKB-regeling 


Eveneens heeft het Kabinet op grond van eerdergenoemde bezuinigingen in totaal Afl. 40 miljoen 
vrijgemaakt voor de verstrekking van een steunbedrag van Afl. 4.000,-- aan ondernemers ter 
overbrugging van drie maanden. Voor de periode april tot en met juni, zijn in totaal 2.246 
bedrijven van het midden- en kleinbedrijf geholpen. 


Ad 4 Alivio Fiscal 


Verwezen wordt naar bijgaand Fiscaal Noodplan waarbij diverse betalingsregelingen worden 
getroffen waaronder het niet afdragen van werkgeversbijdragen AOV/AWW over de maanden 
april, mei en juni 2020. 


Ad 5 Qredits 


Voorts heeft het Land een doeluitkering van Afl. 250.000,-- aan Qredits verstrekt ten behoeve van 
het verlenen van microleningen door deze kredietinstelling aan kleine bedrijven. Inmiddels 
hebben 175 bedrijven hierop een beroep gedaan. 


Aangezien de hiervoor genoemde noodsteun geen uitstel gedoogde en financiële gevolgen voor 
het Land heeft, zal de Staten als hoogste orgaan zich hierover moeten uitspreken. (Zie bijgevoegd 
verkort overzicht) Dit zal geschieden door de juridische inbedding van de verstrekking van de 
noodsteun. Zoals eerder is aangegeven zal binnenkort bij de Staten een ontwerp tot wijziging van 
de noodbegroting overgelegd worden ter beoordeling, waarin ook de aanpassingen aan de 
noodsteun aan de orde komen. 


Het doel hiervan is om, naast de rechtmatigheid, ook de doelmatigheid en effectiviteit van de 
noodsteun aan het oordeel van de Staten te onderwerpen en breed hierover te discussiëren zodat 
daar lering uit getrokken kan worden ten behoeve van eventuele toekomstige (onverhoopte) 
crisissituaties c.q. calamiteiten. 


Ondergetekenden zien ernaar uit om met de Staten in gesprek te kunnen gaan omtrent dit 
onderwerp en de gevoelens van de Staten te vernemen. 


Hoogachtend, 


Minister van Financiën, Economische Zaken en Cultuur, 


Diabierna 24 Februari 2023 


MINISTER MADURO TA FELICITA UN GRUPO 
DI CINCO EMPLEADO PUBLICO CU A CUMPLI 
TRES DECADA TRAHANDO NA BIENESTAR DI 

PAIS ARUBA 


Diaranson merdia Minister di Finansa y Cultura Xiomara 
Maduro tabata tin como invitado special cinco empleado 
publico cu recientemente a cumpli tres decada trahando pa 
Gobierno di Aruba. Pa e ocasion special aki den presencia 
di director di Departamento di Finansa Derick Werleman, e 
mandatario a gradici cada uno di e empleadonan pa nan trabao 
y dedicacion na Pais Aruba. Cada uno a ricibi nan decreto real, 
e acostumbrado envelop y un recuerdo di nan aniversario di 
parti Minister Maduro. 


Ta trata aki di 5 empleado publico, Vivian E. C. Angela kende 
a cumpli dia 20 di november ultimo 35 aniversario. Ludwina 
M. Solognier kende dia 1 di november 2021 a cumpli 30 
aniversario. Sandra R. Maduro kende dia 14 di januari 2020 
a cumpli 30 aniversario. Maria G. Louwe kende dia 24 di 
augustus ultimo a cumpli 30 aniverario y Richard D. Dabian 
kende dia 1 di januari ultimo a cumpli 30 aniversario. Director di 
Departamento di Finansa Sr. Werleman tambe a hiba palabra 


y a gradicinan tambe pa nan labor na e aparato publico y muy 
especial na Departamento di Finansa. Tabata un rato hopi 
ameno pa comparti e algun experencia riba e trabaonan realiza 
na bienestar di nos Pais den transcurso di afianan. 

MINISTER. 


Diahuebs atardi, minister di Turismo y Salud Publico, sr. 
Dangui Oduber conhuntamente cu Minister President Sr. 
Evelyn Wever — Croes y director di AZV, Edwin Jacobs, a hiba 
palabra na e apertura di e Healthy Lifestyle Center, situa den e 
edificio di Ibisa na Frankrijkstraat. Healthy Lifestyle Center ta un 


proyecto den cuadro di e maneho cu tin prevencion poni como b 
punto central. E centro aki ta un colaboracion entre Ministerio Heal 
di Salud, AZV y Departamento di Salud Publico (DVG). \ Ve ifestyle 

E meta di e centro aki ta pa yuda nos comunidad yega na un 
estilo di bida mas saludabel y activo. E Healthy Lifestyle Center 
ta habri pa ful comunidad por acudi na dje di manera gratis. E 
centro aki tin dos dietista cu ta esnan principal cu lo atende 
cualkier persona cu tin necesidad den tips y guia nutritivo. 
Apart di e dos dietista nan aki, tambe lo ofrece programanan 
den grupo of individual cu e guia di un sportsinstructeur. 


E vision principal ta pa purba di reduci gastonan den cuido 
medico den futuro, por medio di cambia nos estilo di bida den 
presente. Aruba tin un perecentahe halto di nos comunidad cu 
ta sufri di malesnan cronico of cu ta den e fase pa desaroya 
esaki. E Healthy Lifestyle Center kier purba reduci e cantidad 
di personanan den nos comunidad cu ta sufri di e malesnan 
aki. 


E parti mas bunita di e proyecto aki ta cu e ta habri pa ful 
comunidad por pasa y busca tips y guia. Cualkier persona 
cu ta interesa por pasa libremente na Frankrijkstraat 1, den 
e edificio di Ibisa, pa hasi un cita. Pronto nos lo duna mas 
informacion tocante diferente programa y actividad cu lo tuma 
lugar. 


E meta ta pa Aruba yega na un calidad di cuido mas eficiente, 
mas efectivo y mucho mas sostenibel. 


Minister sr. Dangui Oduber kier gradici AZV na prome lugar, 
pa e cooperacion pa hasi un proyecto asina bunita realidad. 
Tambe e ta gradici PAHO conhuntamente cu Departamento 
di Salud Publico y e stuurgroep Nacional di NCD's, kende ta 
traha continuamente pa mehora calidad di salud na Aruba, 
y pa sostene e proyecto aki. Henter pueblo di Aruba ta keda 
invita pa pasa na Frankrijkstraat (gebouw di IBiSa) y hasi bo 
cita pa check bo salud. 

Recientemente, Minister di Husticia y Asuntonan Social 
Sr. Rocco Tjon, a bishita wardanan di polis di San Nicolas, 
Macuarima, Noord y Playa pa asina combersa cu e coleganan 
di Cuerpo Policial pa asina scucha di nan banda kico ta 
realmente nan preocupacionnan y necesidadnan. 


Segun e Mandatario, e bishitanan aki ta algo cu ta wordo haci 
regularmente na diferente departamentonan cu ta resorta bou 
di Ministerio di Husticia y Asuntonan Social. Na prome luga, e 
ta di suma importancia pa brinda informacion na tur e personal 
di proyectonan cu ta den pleno ehecucion, pero tambe pa 
scucha for di nan kico ta e necesidadnan practico cu nan tin, 
pa nan por eherce nan tareanan. 


A hiba discusionnan hopi sano, y a brinda hopi informacion, di 
cual e necesidadnan practico a wordo treci padilanti door di e 
coleganan mes. Di parti di Ministerio di Husticia y Asuntonan 
Social a brinda informacion tocante proyectonan pa loke ta 
e "camera surveillance project”, bulletproof vestnan y con e 
proceso aki ta desaroya como tambe ki dia por spera e vestnan 
aki. Amustranan e detayesnan pa loke ta adkiri ful e wagenpark 
nobo y porta phones pa cu Cuerpo Policial. 


Comisario pa traha un evaluacion, cual lo wordo presenta na 
Korpsleiding, y di e forma aki, banda di e proceduranan regular 
cu tin pa loke ta adkiri material, lo percura pa tene cuenta cu 
e necesidadnan aki na un forma mucho mas rapido. A percura 
pa den e presupuesto aki tin un aumento di alrededor di 3 
miyon florin pa cu Cuerpo Policial, y a base di esaki lo aloca e 
fondonan necesario pa tur e puntonan aki, pa di e forma ey a 
corto plaso por adkiri e diferente materialnan pa cu e personal. 


For di Ministerio di Husticia y Asuntonan Social lo lidera 
henter e proceso aki y lo busca diferente ofertanan pa tur e 
necesidadnan practico cu nan a indica, necesidadnan kisas 
chikito pero cu un impacto grandi pa eleva e siguridad di e 
Agente Policial y asina facilita nan trabou. 


Pues ta wak bek riba dos bishita sumamente fructifero, caminda 
a obtene varios dialogo, participacion y ideanan valioso di parti 
di e coleganan mes. Minister Tjon ta sumamente satisfecho 
cu e reunionnan y a indica cu otro siman lo sigui cu tur e 
departamentonan hudicial y e recherche diensten. 

MINISTER 


MINISTER ENDY CROES A RICIBI ATLETANAN 
DI GIHAE GYMNASTICS CU A CONKISTA 152 


Diaranson atardi, Minister Endy Croes a ricibi e atletanan 
di gymnasia di Gihae Gymnastics cu a regresa cas cu 152 
medaya den dos competencia internacional. 


Gihae Gymnastics a participa den e competencia di Magical 
Classic Meet 2023 y Presidential Classic Meet 2023 cu a 
tuma luga den luna di februari na Orlando, Florida. Tur dos 
competencia ta wordo reconoci door di USA competition cu ta 


hka 2 

e federacion di gimnasia na Merca. Mas di 1000 participante 
di diferente scol di gymnasia di e.o. USA, Canada, Ecuador y 
Aruba a participa. Un total di 15 atleta di Aruba a competi na 
Magical Classic Meet 2023 den nivelnan 1, 2, 3, 4. Pa loke 
ta trata e competencia di Presidential Classic Meet 2023 un 
total di 24 atleta di Aruba a competi den nivelnan 1,2, 3,4,5,7 
y 9. Un otro logro impresionante ta di e hoben Jaydyzianne 
Wester cu a score un “perfect 10” pa su “floor routine”, un logro 
historico pa Aruba. 


Minister di Deporte ta manda palabra di felicitacion na e atletanan 
y coach di Seleccion Nacional Sr. Jimmy Jose Palma Villegas y 
“headcoach” di Gihae Gymnastics Master den educacion fisico 
y hues di Federacion Internacional di Gimnasia (FIG), Sra 
Himilce Casares pa nan excelente prestacion y pa laga Aruba 
su nomber briya den exterior. Alabes Mandatario di Deporte 
ta gradici e mayornan cu ta duna nan yiu e sosten y apoyo pa 
nan por eherce cu amor y pasion nan deporte faborito. Masha 
pabien, Aruba ta orguyoso di boso! 


Diabierna 24 Februari 2023 


PROME TRES STUDIANTE DI COLEGIO EPI A 
BAY IRLANDIA Y BELGICA PA HACI PASANTIA 
FINANCIA DOOR DI ERASMUS+ 


a $ 
Colegio EPI a firma den luna di januari contracto cu studiante 
Warren Maduro pa haci su pasantia di 4 luna na Irlandia danki 
na e programa y e financiamento di Erasmus+. Den luna di 
februari nos a firma cu dos studiante Justin Lopez y Shirley 
Acosta Herrera pa bay Gent, Belgica tambe pa pasanta di 4 
luna. 


Diabierna 20 Januari ‘23 studiante W. Maduro di unit 
Hospitalidad & Turismo a firma den e presencia di nos director, 
docente y famia un contracto pa por a bay biaha diadomingo 
23 di Januari rumbo pa Europa. Esaki tabata un momento 
grandioso pa e studiante, pero tambe pa EPI cu ta laga su 
prome studiante bay haci su pasantia di 4 luna financia door 
di Erasmus+ den exterior. E studiante aki lo stage na un hotel 
prestigioso cual ta Slieve Russell Hotel. Nos partner aya na 
Irlandia ta Southwest College. 

Dos siman despues studiantenan J. Lopez di unit Hospitalidad 
& Turismo y Shirley Acosta Herrera di unit Economia a firma 
nan contracto y a bula 9 februari ultimo rumbo pa Belgica. 
Nos ta contento di tende cu nan a yega bon y nos coleganan 
di Erasmus+ na Gent a ricibi nan y lo yuda guia nan pa nan 
estadia aya. 

Justin ya a cuminsa cu su stage na Van der Valk Hotel Gent. 
Shirley tambe a cuminsa cu su stage na Go! Scholengroep 
Dynamiek. 


Tanto Warren, Justin como Shirley lo haya nan guia di stage 
via nan docentenan di Colegio EPI y tambe nan lo haya guia di 
nan stagebegeleider den nan respectivo instituto. 


Den pasado Colegio EPI a duna 5 studiante oportunidad 
financia door di Erasmus+ pa explora Belgica pa dos siman 
largo caminda por a conoce e pais, cultura, diferente scol y 

tambe ensefiansa. E proyecto ta actual ta pa manda 3 studiante 
pa haci nan pasantia na un otro pais. Keda pendiente pa mas 
proyecto cu ta na caminda! 

Nos ta desea Warren, Justin y Shirley hopi exito cu nan 
pasantia y nos ta sigur cu nan tur lo pone Colegio EPI y Aruba 
su nomber halto aya na Irlandia y Belgica. 


Diabierna 24 Februari 2023 


a sa 


Minister di Energia Glenbert Croes a reuni cu sr. Brian D. 
Cole, House Representative di New Hampshire cu ta di bishita 
na Aruba. Durante su estadia, sr. Cole a tuma un tempo pa 
comparti cu Gobierno di Aruba su vision di proyectonan di 
tecnologia nobo cu Merca ta uzando, pa loke ta trata generacion 
di electricidad uzando movecion y oleahe di lama. 


Mirando gobierno su interes pa genera electricidad na 
maneranan mas economico, esaki sigur a capta Minister 
Glenbert Croes su interes y lo pone sr. Cole den contacto cu 
empresanan estatal di energia. Lo tin un reunion como "follow 
up" pa asina sr. Cole por introduci gobierno na e companianan 


mericano cu lo ta interesa den yuda Aruba cu e tecnologia 
conoci como Tidal Generation of Electricity. 


Minister Croes ta sumamente contento di por a ricibi sr. Brain 
D. Cole y a gradici su persona pa su interes di kier yuda Aruba. 


Diabierna 24 Februari 2023 


RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 
manera di anda cu bo SI, Mi ta scoge pa haci algun cambio den mi cas/negoshi. 
desperdicio? 'e opcion aki lo por tin cambio di prijs, algun ta pornada, algun pa un prijs chikito v 
algun bo ta haya placa a cambio. 


Bo opcion pa cada tipo di desperdicio: 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" IGRSERVICES o airco, computers, etc 


AZETA DI MOTOR, DARA CARENTER 


Bo kier haci mas? 


È cu 
| e 
& se E 
DUMP ILEGAL/MONDI PARKIETENBOS SERO TEISHI ' t2 RECICLA MINIMALISA PREVENI 
y 


PROHIBI VIAN; RECONOCE BOT MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


`< 


Ora un ciudadano ta carga su responsabilidad, e por bira un 
heroe. Pero si e no carga su responsabilidad, e no por bira un 
heroe. Cada un ciudadano tin un responsabilidad di carga 
pa hiba nos famia y nos pais padilanti. Algun tin un 
responsabilidad mas grandi cu otro. Pero echo ta cu nos tur 
mester carga nos responsabilidad. Ban sigui carga nos 
responsabilidad pa un Aruba integro. Nos no por pas'e pa 
nos futuro generacion. Ban hunto, den union, y cu 
positivismo, nos carga nos responsabilidad. 


